**MÕISAKÜLA LA kodukord**

**1. Üldsätted**

1.1.   Kodukord lähtub koolieelse lasteasutuse seadusest ja teistest õigusaktidest.

1.2.   Kodukord on avalikustatud lasteasutuse veebilehel ja on lasteasutuses paberkandjal tutvumiseks kättesaadav.

1.3.   Kodukord on lastele, lastevanematele ja eestkostjatele (edaspidi vanem) ning lasteasutuse töötajatele täitmiseks kohustuslik.

1.4.   Lasteasutuse kodukorra koostab direktor ja selle kinnitab hoolekogu.

1.5. Lasteaia kodukorda muudetakse seoses lasteaia tegevust reguleerivate õigusaktide muudatustega, lasteaia hoolekogu, pedagoogide nõukogu või juhtkonna ettepanekutega ning lasteaia sisehindamise käigus ilmnenud parendusvajadustega.

1.6. Lasteaed on avatud 7.00-18.00.

1.7. Lasteaed on suletud nädalavahetustel ja riiklikel pühadel: 01. jaanuaril, 24. veebruaril, 23.-24. juunil ja 24. detsembril. Riiklikele pühadele vahetult eelnevat tööpäeva lühendatakse kolme tunni võrra. Lasteaed on avatud 15.00-ni.

1.8. Rühma ajutise sulgemise otsustab lasteaia direktor, sellekohase info edastab õpetaja vanematele.

1.9. Laps ja vanem sisenevad ja väljuvad mänguväljaku poolse ukse kaudu.

1.10. Lasteaia siseruumides ei viibita välisjalatsites.

1.11. Lasteaia õppe- ja kasvatustegevuse aluseks on Koolieelse lasteasutuse riikliku õppekavaga vastavuses olev lasteaia õppekava, mille põhjal on koostatud õppeaasta tegevuskava ning rühmade tegevuskavad.

1.12. Info vahetamine:

* kirjalikud teated kodulehel ja lasteaia sotsiaalmeedias;
* infostend esikus;
* lasteaial on telefon (helistamiseks soovitav aeg 7.00-8.10).

1.13. Lasteaias pildistatakse või filmitakse lapsi õppekasvatustegevuse käigus vanemate teadmisel. Pildid ja filmid on asutusesiseseks kasutamiseks rühmades. Vanem, kes ei soovi oma lapse jäädvustamist, teatab sellest kirjalikult lasteaia direktorile.

1.14. Laste turvalisuse tagamiseks ei avalda lasteaed lasteaia kodulehel laste nimekirju.

**2. Lapse lasteaeda toomine ja koju viimine**

2.1 Lapse esmakordselt lasteaeda tulekul vajab laps harjumiseks aega.

2.2 Lapsevanemal on õigus tuua laps lasteaeda ja viia ära lapsevanemale sobival ajal LASTEAIA PÄEVAKAVA JÄRGIDES.

2.3 Õppeaasta alguses koostavad rühma töötajad koostöös laste ja nende peredega rühma reeglid, milles lepitakse kokku rühma väärtused ja head tavad.

2.4 Lapsevanem garanteerib lapse osalemise õppe- ja kasvatustöös, tuues lapse lasteaeda hiljemalt planeeritud õppetegevuste alguseks või 15 min enne hommikusööki. Hilisemast tulekust teavitada kindlasti rühmaõpetajat enne õppetegevuse algust.

2.5 Lapsevanem saadab hommikul isiklikult lapse rühma, et oleks võimalus lasteaiaõpetajale rääkida probleemidest, mis võivad mõjutada lapse lasteaias veedetud päeva.

2.6 Lapsevanem teatab lasteaeda, kui laps on haigestunud või ei tule lasteaeda mingil muul põhjusel.

2.7 Rühma töötajal on õigus laps üle anda vanemate poolt eelnevalt tutvustatud ja volitatud esindajale.

2.8 Lapse järele tullakse hiljemalt 10 minutit enne lasteasutuse sulgemist. Last koju viies, tuleb lapsevanemal veenduda, et õpetaja on sellest teadlik (lahkudes öeldakse õpetajale head aega)..

2.9 Kui lapsele ei ole lasteaia lahtioleku ajal järele tuldud, proovib rühma töötaja telefoni teel kontakti saada lapse vanematega või volitatud esindajatega ning teavitab olukorrast direktorit. Kui lapsele ei ole järele tuldud ja rühma töötaja ei ole lapsevanemaga või volitatud esindajaga kontakti saanud, teavitab rühma töötaja politseid lasteaeda jäetud lapsest ja järgnevalt toimitakse politsei korralduste järgi.

2.10 Lapsevanem peab lasteaia personali ja teiste isikutega käituma väärikalt ja vaoshoitult. Kui lapsele järele tulnud isik on lasteaia personali hinnangul seisundis, mis võib last ohustada, võib temale lapse usaldamisest keelduda ja informeerida olukorrast teist lapsevanemat, ankeetandmetes olevaid kontaktisikuid ja/või politseid, sotsiaaltöötajat.

**3. Riietumine, hügieen ja puhkeaeg**

3.1 Laps tuleb lasteaeda tervena ja puhtana (pestud, kammitud, sõrme- ja varbaküüned lõigatud jne.)

3.2 Lapsel on lasteaias ilmale sobilik, kergesti selga pandav ja lihtsate kinnitustega eraldi õueriietus (õues käiakse üldjuhul iga ilmaga). “Lasteaia tööriietuse” määrdumise korral ei pea laps muretsema. Suveperioodil on vajalik kerge peakate.

3.3 Lapse lasteaiariided on lapse kasvule vastavad, puhtad ja terved. Eriti oluline on jope lukkude ja jalanõude kinnituste korrasolek.

3.4 Soovitame niiskuse- ja veekindlaid kindaid. Sõrmikuid võib kanda laps, kes oskab neid iseseisvalt kätte panna.

3.5 Tagavarariideid on eraldi kotikeses, mida saab riputada. Lapsele on vajalik vahetuspesu.

3.6 Lapsel on liikumistunni ajal nõutav spordiriietus (T-särk). Liikumistegevused toimuvad saalis paljajalu. Spordiriiete jaoks on eraldi riidest kott.

3.7 Riideid ja jalanõusid on vajalik märgistada, et vältida asjade kadumist ja vahetusse minemist.

3.8 Lapse riietel ja kottidel ei tohi olla pikki nööre ja kaelas pikka salli.

3.9 Lapsel peavad olema libisemiskindla tallaga ja kindlalt jalas püsivaid vahetusjalanõud, et vähendada komistamis-ja kukkumisohtu..

3.10 Igal lapsel peab olema pakk pabertaskurätikuid, kamm, vajadusel juukseklambrid või patsikumm, kilekott määrdunud asjadele.

3.11 Laste üldine puhkeaeg on lasteasutuses ajavahemikus 13.15-15.15. Vaikse tunni ajal toimub kooliks ettevalmistus 6-7-aastastel lastel.

3.12 Rühma töötajad äratavad lapse(d) uneajal äärmisel vajadusel. Vajadusel laps puhkeajal lasteaiast ära viia teavitab lapsevanem rühma töötajat hommikul või enne puhkeaja algust telefoni teel.

**4 Mäng, mänguasjad ja õuesõpe**

4.1 Lasteaias on lastele piisavalt mänguvahendeid.

4.2 Koduste mänguasjade päev on reede. Lapsed toovad lasteaeda kaasa oma mänguasju vastavalt rühmas kokkulepitud reeglitele.

4.3 Lasteaeda ei tooda kaasa lapsele ohtlikke, liiga väikeseid, rabedaid ja vägivaldseid mänge õhutavaid mänguasju.

4.4 Lasteaeda kaasa võetavat mänguasja või mängu, peab laps olema valmis jagama  teiste lastega.

4.5 Lapsevanemal on soovitav, et lapse mänguasjal oleks isiklik märge (nimi), mille järgi leida omanikku.

4.6 Mänguasjade eest, mis on kodust kaasa toodud, õpetaja ei vastuta

4.7 Lapsel pole lubatud lasteaeda kaasa võtta närimiskummi, maiustusi, karastusjooke (välja arvatud sünnipäeva tähistamisega seotud maiustused) ning raha, telefone ning nutiseadmeid.

4.8 Jalgrataste ja kelkude hoidmine on õues mänguväljaku poolel. Jalgratta kaasavõtmisel on kohustuslik kiiver. Jalgratas (ka kelk) tuleb igal õhtul koju viia. Päeval hoitakse jalgratast rattahoidjas.

4.9 Soodsate ilmastikutingimuste korral käivad lapsed õues kaks korda päevas. Õpetaja viib võimalikult paljud tegevused läbi õues.

4.10 Kõik lasteaias viibivad lapsed osalevad õuetegevustes. Kui laps ei saa tervislikel põhjustel õue minna, jääb ta lõpliku paranemiseni koju.

4.11 Madalama kui miinus 20 kraadi tegelikult toimiva välisõhu temperatuuri ja madalama kui miinus 15 kraadi välisõhu temperatuuri korral ei viida lapsi õue või lühendatakse õues viibimise aega 20 minutini. Tegelikult toimivat välisõhu temperatuuri hindab õpetaja EMHI kodulehel [www.emhi.ee](http://www.emhi.ee/) avaldatud igapäevaste ilmavaatluste andmete alusel (aluseks sots. min. määrus 61 “Tervisekaitsenõuded koolieelses lasteasutuses tervise edendamisele ja päevakavale”).

**5 Toitlustamine**

5.1 Lasteaias on kolm söögikorda: hommiku- ja lõunasöök ning oode. Söögikordade graafiku kohta leiate informatsiooni esiku teadete tahvlil ja koduleheküljel.

5.2 Lapsevanemal tuleb informeerida rühma töötajaid, lasteasutuse direktorit, kui laps on mõne toiduaine suhtes allergiline.

5.3 Lasteaia menüüs olev toit on lubatud asendada ainult arsti ettekirjutusest lähtuva toiduga.

5.4 Lasteaias kehtib söömiskordadel “kolme ampsu” reegel. Last lasteaias sööma ei sunnita.

**6 Peod, üritused, õppekäigud**

6.1. Lapsevanem on igal lapse rühmapeol ja üritusel oodatud osaleja.

6.2. Pidude ja ürituste kohta saab lapsevanem infot rühmastendilt ja õpetajatelt.

6.3. Pidude ja ürituste ajal, mis toimuvad koos lapsevanematega, vastutab lapse eest lapsevanem (välja arvatud eeskava ajal) ning kannab hoolt, et lapse tegevus teisi peol viibijaid ei segaks.  
Peale esinemist ei luba lapsevanem last lasteaia ruumisesse iseseisvalt mängima – turvalisuse huvides on eriti taunitavad jooksmine, üksteise taga ajamine, peitmine jne.

6.4. Lasteaias on lubatud rühmakaaslasi kostitada. Keelatud on muna sisaldavad ja kiiresti riknevad toidud.

6.5. Laste lahkumisest lasteaia territooriumilt (õppekäigud, teatrikülastused jne) teavitab rühmaõpetaja lastevanemaid eelnevalt infostendil või sotsiaalmeedias oleva infoga.

6.7. Bussiga väljasõidul koostab õpetaja laste nimekirja, mille kinnitab direktor.

6.8. Lapsevanemal on õigus osaleda/ vaadelda rühma-, liikumis või muusikaõpetaja poolt läbiviidavates tegevustes ja õppekäikudel, sellest eelnevalt õpetajaid teavitades.

**7 Lapse tervise heaolu ja arengu toetamine**

7.1 Lasteaeda ei lubata last, kelle tervisesesund võib kahjustada lapse enda või teiste tervist. Õpetajal on õigus keelduda silmnähtavate haigustunnustega (lööve, palavik, silmapõletik, nohu, köha jne) last lasteaeda vastu võtmast.

7.2 Haige lapse koht on kodu. Palaviku ja halva enesetundega laps ei jaksa lasteaias olla, samuti on oht nakatada teisi lapsi.

7.3 Lasteaiaõpetaja ei anna lapsele lasteaias vanema poolt kaasa pandud rohtusid, ega luba lapsel ise neid võtta.

7.4 Võimalusel hoidke last ka peale haigust mõnda aega kodus, sest sel ajal on laps vastuvõtlik nakkustele.

7.5 Laps, kes on toodud kollektiivi, võtab osa kõigist rühma tegevustest, k.a. õues viibimine.

7.6 Lapsevanem teavitab lasteaia personali, kui laps vajab teatud põhjustel erilist hoolt või tähelepanu. Samuti siis, kui lapsel on erivajadusega seoses arstipoolsed soovitused.

7.7 Lasteaia töötajad kujundavad koostöös kohaliku omavalitsusega erivajadustega lastele vastavalt võimalustele laste arengut soodustava keskkonna.

7.8 Arengulise erivajaduse ilmnemisel teavitab rühma õpetaja lapsevanemat ja soovitab pöörduda erialaspetsialisti poole.

7.9 Lasteaias jälgivad laste arengut logopeed ja rühmaõpetajad.

7.10 Vältimaks nakkushaiguste levikut, teatab lapsevanem lapse haigestumisest lasteaeda. Lasteaed teavitab vanemaid nakkushaiguste juhtumitest rühmas. Peale nakkushaigust tuuakse laps lasteaeda perearsti tõendiga.

7.11 Lapse trauma korral lasteaias annab õpetaja lapsele esmaabi, teavitab kohe vanemat ja vajadusel kutsub kiirabi.

**8 Puudumine lasteaiast**

8.1 Lapse puuduma jäämisel lasteaiast teatada rühmaõpetajale.

8.2 Lapse puudumisest teavitamata jätmise korral eeldatakse, et laps tuleb lasteaeda ja arvestatakse kohalolijaks ning arvestatakse toidule.

8.3 Toidult arvestatakse maha lapsed, kelle puudumisest on eelmisel päeval kella 18.00 ette teatatud.

8.4 Lapse puudumisest samal päeval teatades on laps arvestatud toidule.

8.5 Pärast puudumist teatada lapse lasteaeda tulekust rühmaõpetajale.

**9. Lasteaiakoha kasutamine, arve tasumine**

9.1 Vanem tasub lasteaiateenuse osutamise eest (osalustasu) tähtaegselt ja igakuiselt, vastavalt edastatud arvele. Vanem annab koheselt teada probleemide ja/või makseraskuste tekkimisel lasteasutuse direktorile.

9.2. Lasteaiakohta võib laps kasutada kuni lapse koolikohustuse tekkimise aasta 30. juunini või lasteaiast väljaarvamiseni lasteaia algatusel või lapsevanema avalduse alusel. Kui vanem ei esita lasteaiast lahkumise avaldust varem, eeldab lasteaed, et laps kasutab lasteaiakohta (lapse koolikohustuse tekkimise aastal) 30. juunini.

9.3. Vanem on kohustatud tasuma lasteaiateenuse eest kuni lapse lasteaiast väljaarvamise kuupäevani.

9.4. Lapsevanem vabastatakse tema poolt kaetava osa maksmisest lasteaiakoha mittekasutamisel lapsevanema kirjaliku avalduse alusel maksimaalselt kahe kalendrikuu ulatuses aastas.

**10 Koostöö**

10.1 Õpetajad ja lapsevanemad teevad lapse arengu toetamiseks koostööd, mis põhineb vastastikusel usaldusel ja lugupidamisel.

10.2 Ootame teid lasteaias toimuvatele üritustele, lahtiste uste päevadele, pidudele, sest lapsele meeldib, kui vanemad tema tegemiste vastu huvi tunnevad ja teda innustavad.

10.3 Lasteaias toimuvatest sündmustest teavitame vanemaid stendil ja FB-s oleva infoga.

10.4 Lapse tervise huvides on soovitav suvel lapsel puhata.

10.5 Kui lapsevanem on lapse üle andnud õpetajale vastutab lapse eest õpetaja.

10.6 Kui õpetaja on lapse lapsevanemale üle andnud, vastutab lapse eest lapsevanem k.a koos lastevanematega toimuvad ühisüritused.

10.7 Lapsevanemal on keelatud jätta last üksinda lasteaia territooriumile või ruumidesse.

10.8 Igal hetkel lapse perega ühenduse saamiseks on lapsevanemal kohustus anda lapse rühma perekonna kontaktandmed (vanemate telefoninumbrid, elektronposti aadressid, kodune aadress). Kontaktandmete muutumisel teatada sellest rühma õpetajatele.

10.9 Lapsi, peresid ja töötajaid puudutavaid andmeid töötleb lasteaed vastavalt andmekaitse seadusele.

10.10 Abi ja nõu saamiseks ning ettepanekute tegemiseks saab lapsevanem pöörduda rühma personali, juhtkonna ja rühmast valitud hoolekogu esindaja poole.

**11 Turvalisuse tagamine**

11.1 Lasteaia töötajad loovad lasteaias füüsilise- ja psühhosotsiaalse keskkonna, mis on ohutu, turvaline ja pakub lastele erinevaid mängu-, õpi- ja loovtegevuse ning kehalise aktiivsuse edendamise võimalusi.

11.2 Lasteaias on mängu- ja võimlemisvahendeid, mille konstruktsioon, mõõtmed ja pindade viimistlus vastavad lapse eale ja kasvule ning tagavad ohutu kasutuse. Ronimisredeleid, spordi-ja mänguväljaku ning võimlemisvahendeid on kontrollitud tootja juhendite kohaselt.

11.3 Lasteaia mööbel on paigutatud nii, et on välditud vigastuste tekkimine ja lastel on ruumi mängimiseks.

11.4 Laste väljapääs lasteaia ruumidest ja territooriumilt lasteaia töötaja teadmata ning võõraste isikute omavoliline pääs lasteaia ruumidesse on keelatud.

11.5 Lasteaia töökorraldusega on tagatud, et kogu rühma tööaja jooksul vastavad õpetaja või õpetajat abistava töötaja ja laste suhtarvud koolieelse lasteasutuse seaduses sätestatud piirnormidele.

11.6 Laste puhke-või magamise ajal võib laste juures olla üks rühma töötaja.

11.7 Kui laste õues oleku ajal on ühel rühmatöötajal põhjendatud vajadus minna osade lastega tuppa, peab teine rühma töötaja tagama ülejäänud rühma laste turvalisuse õuealal.

11.8 Õppekäigu ajal tänaval liigeldes on lapsed helkurvestides.

11.9 Lapsevanemad, lasteaia töötajad ja lapsed sulgevad enda järel väravad, et tagada laste turvalisus.

11.10 Lapsed võivad sõita ratastega õuealal selleks määratud kohas ning nad peavad kandma kiivrit.

11.11 Lasteaeda ei tooda kaasa lapsele ohtlikke ja vägivaldseid mänge õhutavaid mänguasju.

11.12 Lapse poolt tekitatud materiaalne kahju lasteaia varale hüvitab või võimalusel parandab lapsevanem/eestkostja.

11.13 Kui lapse käitumine kahjustab last ennast, teisi lapsi või töötajaid, siis peatatakse lasteaia koha kasutamine kuni põhjuse väljaselgitamiseni ja sobiva lahenduse leidmiseni.

11.14 Arusaamatuste korral pöörduvad lapsevanemad esialgu oma rühma õpetaja poole, vajadusel paluvad abi ka direktorilt või õppealajuhatajalt.

11.15 Lahkhelid rühma laste vahel lahendatakse õpetaja kaasabil. Lapsevanem ei pöördu teiste laste poole olukordade selgitamiseks.

11.16 Lapsed, lapsevanemad ja lasteaiatöötajad on kohustatud viivitamatult teavitama rühma töötajat või lasteasutuse direktorit laste ja lasteasutuse töötajate vaimset ja füüsilist turvalisust ohustavatest olukordadest.

11.17 Nõu ja abi saamiseks on lapsevanemal võimalus pöörduda lasteaia õpetajate, logopeedi, arsti, direktori või õppealajuhataja poole.

11.18 Lasteaia territooriumil, sh parklas, on keelatud suitsetada (ka e- sigarette) ning tarvitada alkoholi.